4. ΒΑΣΙΛΙΚΟΝ ΔΙΑΤΑΓΜΑ της 13/20 Φεβρ. 1951 (ΦΕΚ Α΄ 57) Περί εποπτείας των Ιδιωτικών Ναυτικών Σχολών Μηχανικών και τρόπου αναγνωρίσεως αυτών. Έχοντες υπ’ όψιν: α)τά άρθρ. 7 παρ. 1, 2 και 5 και 9 παρ. 7 του Ν.Δ. της 14 Σεπτ. 1925 «περί ναυτικής εκπαιδεύσεως», κυρωθέντος δια του Δ. της 11 Ιουν. 1927, 2)το άρθρ. 2 παρ. 1 του Α.Ν. 997/46 «περί εποπτείας και επιχορηγήσεως των υπό του Υπουργείου Εμπορικής Σελ. 582 Ναυτιλίας ανεγνωρισμένων Σχολών Μηχανικών, προτάσει του Ημετέρου επί της Εμπορ. Ναυτιλίας Υπουργού, μετά γνώμην υπ’ αριθ. 732/1950 του Συμβουλίου Επικρατείας, απεφασίσαμεν και διατάσσομεν: Άρθρ.1.-1.Η εποπτεία του Υπουργείου Εμπορικής Ναυτιλίας (Υ .Ε.Ν.) επί των ιδιωτικών ναυτικών σχολών μηχανικών ασκείται δι’ ανωτέρων Μηχανικών ή Ναυπηγών Αξιωματικών του Β.Ν. ή ανωτέρων Λιμενικών Αξιωματικών, εν ενεργεία ή αποστρατεία. Δια την χρησιμοποίησιν Αξιωματικών του Β.Ν. εν ενεργεία απαιτείται συγκατάθεσις του Υπουργού των Ναυτικών. 2.Οι Αξιωματικοί επόπται εν τη ενασκήσει των καθηκόντων υπάγονται εις τον Γενικόν Επιθεωρητήν Υπηρεσιών Υ .Ε.Ν. (Γ .Ε.Υ .Υ .Ε.Ν.). 3.Προκειμένου περί ιδιωτικών ναυτικών σχολών Μηχανικών εδρευουσών εις επαρχιακάς πόλεις η εποπτεία του Υ .Ε.Ν. ασκείται δια των κατά τόπους Λιμεναρχών, εφ’ όσον φέρουν βαθμόν Αξιωματικού Λιμενικού. 4.Ο κατά βαθμόν ανώτερος ή αρχαιότερος εκ των εν Αθήναις και εν Πειραιεί υπηρετούντων Αξιωματικών εποπτών μετέχει του παρά τω Υπουργείω Εμπορικής Ναυτιλίας Εκπαιδευτικού Συμβουλίου, περιλαμβανόμενος μεταξύ των μελών των υπό του Υπουργού Εμπορικής Ναυτιλίας οριζομένων. Άρθρ.2.-Δεν δύνανται ν’ ανατεθώσιν καθήκοντα επόπτου ιδιωτικής ναυτικής σχολής μηχανικών εις αξιωματικόν καθηγητήν τοιαύτης Σχολής, ουδέ δύναται ούτος να ορισθή ως μέλος εξεταστικής επιτροπής ή επίτροπος του Υπουργού παρ’ αυτή, δι εξετάσεις εισαγωγικάς ή απολυτηρίους των σχολών. Άρθρ.3.-Τα καθήκοντα του επόπτου ιδιωτικής ναυτικής Σχολής καθορίζονται ως εξής: α)Παρίσταται εις τας συνεδριάσεις του Συμβουλίου των Καθηγητών προσυπογράφων τα πρακτικά των αποφάσεων αυτού, προκειμένου να γνωματεύση τούτο επί ζητημάτων εκπαιδευτικής φύσεως ή να προτείνη τροποποίησιν των σχετικών διατάξεων. β)Δύναται να ζητήση την σύγκλησιν του Συμβουλίου των Καθηγητών επί ζητημάτων του προηγουμένου εδαφίου υποχρεωμένου του Προέδρου αυτού να συγκαλέση τούτο εντός πενθημέρου. γ)Επιβλέπει την ακριβή τήρησιν του Κανονισμού λειτουργίας των σχολών και την εκτέλεσιν του εκπαιδευτικού προγράμματος αυτών, γνωστοποιών πάσαν σχετικήν παρατήρησίν του προς τας διοικήσεις των Σχολών και το εκπαιδευτικόν αυτών Συμβούλιον. ΙΔΙΩΤΙΚΕΣ ΝΑ ΥΤΙΚΕΣ ΣΧΟΛΕΣ 19.Η.β.4 147 δ)Παρακολουθεί την κανονικήν ενέργειαν των διαγωνισμών κατά την λήξιν του πρώτου τετραμήνου εκάστου σχολικού έτους. ε)Παρίσταται κατά τας προαγωγικάς εξετάσεις, γραπτάς, προφορικάς ή τεχνικάς και επιβλέπει την κανονικήν διεξαγωγήν αυτών προσυπογράφων τα συντασσόμενα πρακτικά βαθμολογιών εκάστου μαθήματος και τον πίνακα των τελικών αποτελεσμάτων εκάστης τάξεως. ς)Επιμελείται της εκτελέσεως των αποφάσεων του Εκπαιδευτικού Συμβουλίου Υ .Ε.Ν. σχετικώς προς την υπό τούτου ασκουμένην παρακολούθησιν και έλεγχον των σχολών, τον αριθμόν των κατ’ έτος εισακτέων μαθητών και τα εισπραττόμενα δίδακτρα. ζ)Προσυπογράφει τα χορηγούμενα ενδεικτικά προαγωγής και διπλώματα. η)Υποβάλλει εις το Υ .Ε.Ν. τακτικώς μεν κατά την λήξιν του πρώτου τετραμήνου εκάστου σχολικού έτους και μετά τας προαγωγικάς και απολυτηρίους εξετάσεις, εκτάκτως δε οσάκις ήθελε διαταχθή υπό του Υ .Ε.Ν., λεπτομερή έκθεσιν επί της λειτουργίας των σχολών μετά των σχετικών παρατηρήσεών του. Εις τας μετά την λήξιν εκάστου σχολικού έτους υποβαλλομένας εκθέσεις δέον να επισυνάπτη πίνακα των τελικών αποτελεσμάτων εκάστης τάξεως υπογεγραμμένον και υπό του εκπαιδευτικού διευθυντού της Σχολής. Άρθρ.4.-1.Αίτησις ιδιωτικής Σχολής Μηχανικών προς αναγνώρισίν της, υπό του Υ .Ε.Ν. διαβιβάζεται μερίμνη του Γ .Ε.Υ .Υ .Ε.Ν. εις ένα εκ των αξιωματικών εποπτών των ναυτικών σχολών Μηχανικών προς ενέργειαν επιθεωρήσεως. 2.Η αίτησις δέον απαραιτήτως να συνοδεύηται, α)από το πρόγραμμα λειτουργίας και εκπαιδεύσεως της σχολής το οποίον δέον να είναι απολύτως σύμφωνον προς το παρά του Υ .Ε.Ν. εγκεκριμένον, β)από δήλωσιν της διοικήσεως της Σχολής δι’ ης αύτη ρητώς αναλαμβάνει την υποχρέωσιν της τηρήσεως του προγράμματος τούτου ή των τροποποιήσεων αίτινες ήθελον εγκριθή παρά του Υ .Ε.Ν. 3.Σκοπός της υπό του αξιωματικού επόπτου επιθεωρήσεως της Σχολής, είναι η διαπίστωσις περί του αν αύτη λειτουργή ήδη κανονικώς, βάσει του εγκεκριμένου προγράμματος και ότι διαθέτει τας απαραιτήτους δια την ομαλήν λειτουργίαν της εγκαταστάσεις διδακτηρίων και μέσα εν γένει, ιδία δε ότι είναι εφωδιασμένη δι’ απάντων των κατά τον εγκεκριμένον κανονισμόν λειτουργίας των νυκτερινών σχολών Μηχανικών απαιτουμένων μηχανημάτων, εργαλείων, εξαρτημάτων αυτών, οργάνων, βιβλίων κλπ. 4.Ο ενεργήσας την επιθεώρησιν αξιωματικός επόπτης υποβάλλει μετά ταύτα εις Υ .Ε.Ν. (Γ.Ε.Υ .Υ.Ε.Ν.) λεπτομερή έκθεσιν επί των αποτελεσμάτων της επιθεωρήσεως και γνωμοδοτεί ητιολογημένως περί της αποδοχής ή απορρίψεως της υποβληθείσης αιτήσεως. 5.Η αίτησις μετά των συνοδευόντων αυτήν εγγράφων και της εκθέσεως επιθεωρήσεως διαβιβάζεται ακολούθως εις το Γνωμοδοτικόν Συμβούλιον Εμπορικού Ναυτικού προς τελικήν γνωμοδότησιν επ’ αυτής. 6.Η έγκρισις του προγράμματος λειτουργίας και εκπαιδεύσεως της ναυτικής σχολής γίνεται δι’ αποφάσεως του Υπουργού Εμπορικής Ναυτιλίας (Γ.Ε.Υ .Υ .Ε.Ν.) δημοσιευομένης δια της Εφημερίδος της Κυβερνήσεως. Άρθρ.5.-Αι κατά τας διατάξεις του παρόντος αναγνωριζόμεναι και εποπτευόμεναι παρά του Υ .Ε.Ν. Σχολαί, φέρουσι τον υπότιτλον «Ανεγνωρισμένη Ναυτική Σχολή Μηχανικών». Άρθρ.6.-Από της ισχύος του παρόντος Β.Δ/τος αι διατάξεις του οποίου εφαρμόζονται και ως προς τας ήδη ανεγνωρισμένας Σχολάς καταργούνται τα Δ/τα της 15ης Μαΐου 1924 «περί εποπτείας των ιδιωτικών ναυτικών σχολών», της 7 Ιαν. 1926 «περί αντικαταστάσεως του άρθρ. 4 του Δ/τος «περί εποπτείας των ιδιωτικών ναυτικών Σχολών», της 2 Μαΐου 1934 «περί επόπτου των εν Πειραιεί Νυκτερινών Σχολών Μηχανικών», της 1 Ιουλ. 1940 «περί εποπτείας των εν Πειραιεί Ιδιωτικών Ναυτικών Σχολών» και πάσα άλλη διάταξις αντικειμένη εις τας διατάξεις του παρόντος. Εις τον Ημέτερον επί της Εμπορικής Ναυτιλίας Υπουργόν ανατίθεμεν την δημοσίευσιν και εκτέλεσιν του παρόντος. Δυνάμει του Ν.Δ. 3973/1959 (τόμ. 32Α σελ. 444,09) αι πάσης ειδικότητος και βαθμίδος επαγγελματικαί σχολαί, αι συνεστημέναι και λειτουργούσαι ως δημόσιαι, νομικά πρόσωπα δημοσίου ή ιδιωτικού δικαίου, ή ιδιωτικαί, υπαγόμεναι εις το Υπουργείον Εμπορικής Ναυτιλίας, εκτός των κρατικών Σχολών Εμπορικής Ναυτιλίας Ύδρας, Ασπροπύργου και Κύμης υπάγονται μετά του προσωπικού αυτών εις το Υπουργείον Εθν. Παιδείας, υφ’ ου ασκούνται του λοιπού άπασαι αι υπό των κειμένων διατάξεων προβλεπόμεναι αρμοδιότητες του Υπουργείου Εμπορ. Ναυτιλίας, ως προς τας μεταφερομένας σχολάς. Σελ. 583 19.Η.β.4 ΙΔΙΩΤΙΚΕΣ ΝΑ ΥΤΙΚΕΣ ΣΧΟΛΕΣ 148 